Ferrovija fl-Iskozja tibqa' ħierġa mil-linji… jidher li hemm persuni li weġġgħu gravi F'Aberdeenshire, fl-Iskozja, seħħ inċident serju, fejn ferrovija tal-passiġġieri baqgħet ħierġa minn fuq il-linji, bil-konsegwenza li jidher li hemm uħud li sofrew ġrieħi serji. Is-servizz tal-emerġenza qegħdin jagħtu l-assistenza tagħhom hekk kif issejħu fl-09.40 a.m. ta' dalgħodu. Jidher li fuq il-post marru sitt ambulanzi u anke ħelikopter li niżel fil-viċin. Il-Ministru Skoċċiż Nicola Sturgeon iddeskriva dan l-inċident bħala wieħed serju ħafna, fejn qal li ngħata rapport dwar dak li ġara. Jidher li minħabba l-maltemp li kien hemm f'Aberdeenshire, kien hemm bosta servizzi tal-ferrovija li ġew ikkanċellati. Madankollu, s'issa għadha mhix magħrufa l-kawża ta' dan l-inċident.